ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าหลอดภาพโทรทัศน์สีที่มีแหล่งกำเนิดจากประเทศมาเลเซีย(ฉบับที่๒)พ.ศ.๒๕๔๘ ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าหลอดภาพโทรทัศน์สีที่มีแหล่งกำเนิดจากประเทศมาเลเซีย พ.ศ. ๒๕๔๘ ลงวันที่ ๑๘ กุมภาพันธ์ พ.ศ. ๒๕๔๘กำหนดให้เรียกเก็บอากรตอบโต้การทุ่มตลาดชั่วคราวหรือให้วางหลักประกันการชำระอากรชั่วคราวสำหรับการนำเข้าสินค้าหลอดภาพโทรทัศน์สี ตามพิกัดอัตราศุลกากรประเภทที่ ๘๕๔๐.๑๑เฉพาะสินค้าหลอดภาพโทรทัศน์สีจอโค้ง ที่มีขนาด ๑๔ นิ้ว ๒๐ นิ้ว ๒๑ นิ้ว และ ๒๕นิ้ว และสินค้าหลอดภาพโทรทัศน์สีจอแบนที่มีขนาด ๒๑นิ้วที่มีแหล่งกำเนิดจากประเทศมาเลเซียไว้แล้ว นั้นบัดนี้คณะกรรมการพิจารณาการทุ่มตลาดและการอุดหนุนมีคำวินิจฉัยชั้นที่สุด เมื่อวันที่ ๑๙ กันยายนพ.ศ. ๒๕๔๘ ว่ามีการทุ่มตลาดและมีความเสียหายตามมาตรา ๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ จึงให้เรียกเก็บอากรตอบโต้การทุ่มตลาดเพื่อขจัดความเสียหายที่เกิดจากการนำเข้าสินค้าทุ่มตลาดดังกล่าวอาศัยอำนาจตามความในมาตรา๕ มาตรา ๖ มาตรา ๗ มาตรา ๒๘ มาตรา ๔๙ มาตรา ๕๑มาตรา ๕๗ และมาตรา ๗๓ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ คณะกรรมการฯ ออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าหลอดภาพโทรทัศน์สี ที่มีแหล่งกำเนิดจากประเทศมาเลเซีย(ฉบับที่ ๒) พ.ศ. ๒๕๔๘ข้อ๒ให้เรียกเก็บอากรตอบโต้การทุ่มตลาดในการนำเข้าสินค้าหลอดภาพโทรทัศน์สีตามพิกัดอัตราศุลกากรประเภทที่๘๕๔๐.๑๑ เฉพาะสินค้าหลอดภาพโทรทัศน์สีจอโค้ง (Conventional Cathode Ray Tubes) ที่มีขนาด๑๔ นิ้ว ๒๐ นิ้ว ๒๑ นิ้ว และ ๒๕ นิ้ว และสินค้าหลอดภาพโทรทัศน์สีจอแบน (FlatCathode Ray Tubes) ที่มีขนาด ๒๑ นิ้วที่มีแหล่งกำเนิดจากประเทศมาเลเซียซึ่งผลิตจาก๑) บริษัท SAMSUNG SDI (MALAYSIA) BHD หรือ SAMSUNGSDI (M) BHD ในอัตราร้อยละ ๐ ของราคา ซี.ไอ.เอฟ.๒) บริษัท CHUNGHWA PICTURE TUBES (MALAYSIA) SDNBHD ในอัตราร้อยละ ๗.๐๐ ของราคา ซี.ไอ.เอฟ.๓) ผู้ผลิต/ผู้ส่งออกรายอื่น ในอัตราร้อยละ๗.๐๐ ของราคา ซี.ไอ.เอฟ.ข้อ๓ อากรชั่วคราวหรือหลักประกันการชำระอากรชั่วคราวที่เรียกเก็บไว้ในระหว่างที่มีการใช้มาตรการชั่วคราวตามประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าหลอดภาพโทรทัศน์สีที่มีแหล่งกำเนิดจากประเทศมาเลเซีย พ.ศ. ๒๕๔๘ ลงวันที่ ๑๘ กุมภาพันธ์ พ.ศ. ๒๕๔๘ ให้เรียกเก็บเป็นอากรตอบโต้การทุ่มตลาดตามประกาศนี้อนึ่งให้คืนอากรชั่วคราวหรือหลักประกันการชำระอากรชั่วคราวที่ได้เรียกเก็บไว้แล้วแก่บริษัทSAMSUNG SDI (MALAYSIA) BHD หรือ SAMSUNG SDI (M) BHDข้อ๔ให้ยกเว้นการใช้มาตรการตอบโต้การทุ่มตลาดสำหรับสินค้าดังกล่าวในกรณีดังต่อไปนี้๑)ผู้ประกอบอุตสาหกรรมและผู้ประกอบการค้าเพื่อส่งออกที่นำสินค้าดังกล่าวเข้ามาในราชอาณาจักรและนำเข้าไปในเขตอุตสาหกรรมส่งออกเพื่อใช้ในการผลิตสินค้าหรือเพื่อการค้าเพื่อส่งออกภายใต้กฎหมายว่าด้วยการนิคมอุตสาหกรรม๒) ผู้ได้รับการส่งเสริมตามกฎหมายว่าด้วยการส่งเสริมการลงทุนที่นำสินค้าดังกล่าวเข้ามาเพื่อการส่งออกภายใต้กฎหมายว่าด้วยการส่งเสริมการลงทุน๓) ผู้นำสินค้าดังกล่าวเข้ามาเพื่อการส่งออกภายใต้กฎหมายว่าด้วยศุลกากรทั้งนี้ในการดำเนินการยกเว้นอากรชั่วคราวหรือหลักประกันการชำระอากรชั่วคราวให้ปฏิบัติตามหลักเกณฑ์วิธีการและเงื่อนไขในการยกเว้นอากรขาเข้าเพื่อการส่งออกตามกฎหมายดังกล่าวแล้วแต่กรณีโดยอนุโลมข้อ๕[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเป็นระยะเวลา๕ ปีประกาศ ณ วันที่ ๕ตุลาคม พ.ศ. ๒๕๔๘สมคิด จาตุศรีพิทักษ์รัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุนวิภา/ผู้จัดทำ๗ กันยายน ๒๕๕๔[๑] ราชกิจจานุเบกษาเล่ม ๑๒๒/ตอนพิเศษ ๑๑๘ ง/หน้า ๖๓/๒๑ ตุลาคม ๒๕๔๘